NaiveNeuron/SloPal huggingface dataset:
Laurenčík, Milan, podpredseda NR SR (2021-06-25):
Kolegovia, je štrnásť hodín, čas dnešného rokovania sa naplnil. Všetci, čo ste chceli ešte reagovať, si zapamätajte, čo ste chceli pánovi poslancovi Tarabovi povedať. V tejto chvíli prerušujem rokovanie o tomto bode programu a končím dnešný rokovací deň. Ďakujem vám za konštruktívne rokovanie a prajem šťastnú cestu domov. (Prerušenie rokovania o 14.01 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Matovič, Igor, podpredseda vlády a minister financií SR (2022-11-10):
Pani poslankyňa Zemanová, celkom som rád, že vám skončil mikrofón. Podsúvať komukoľvek, že tým, že neprejde vaša zmena zákona, že vlastne ktokoľvek na základe toho pácha nejakú nezákonnú činnosť a vyzývať ešte k tomu de facto nepriamo v otázke, ktorú kladiete na hodine otázok, je neúcta voči Národnej rade. Vy sa rovno v tejto otázke pýtate, že budete sa takýmito stanoviskami riadiť? Ako sa môže poslanec Národnej rady pýtať rovno predsedu vlády, či sa bude riadiť zákonom. Podľa mňa to ani do otázky nepatrí a som rád a verím, že táto otázka sa už v budúcnosti z vašej strany ani opakovať nebude. Ďakujem veľmi pekne. Odpoveď pána premiéra, si myslím, že je jednoznačná. Veríme, že dôjde k zmene tohto zákona. Ale kým nebude zmenený, premiér sa musí riadiť súčasným platným právnym poriadkom.
Petrák, Ľubomír, poslanec NR SR (2015-11-26):
Pán predseda, dajte, prosím, hlasovať o bode č. 115 spoločnej správy, ktorý vyňal na osobitné hlasovanie pán poslanec Droba, s tým že je podaný pozmeňujúci návrh, ktorý s týmto návrhom koliduje. Odporúčanie gestorského výboru je schváliť.
Přidal, Alojz, poslanec NR SR (2013-07-01):
Vážená pani podpredsedníčka Národnej rady, vážené panie poslankyne, páni poslanci, Výbor Národnej rady Slovenskej republiky pre hospodárske záležitosti ma uznesením č. 180 určil za spravodajcu k návrhu poslankyne Národnej rady Slovenskej republiky Heleny Mezenskej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. Je to tlač 584. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o jeho súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov, doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. A v súlade s rozhodnutím predsedu Národnej rady Slovenskej republiky z 31. mája 2013 č. 561 a podľa § 71 rokovacieho poriadku Národnej rady Slovenskej republiky navrhujem, aby predmetný návrh prerokovali tieto výbory: Ústavnoprávny výbor Národnej rady, výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 28. augusta 2013 a v gestorskom výbore do 30. augusta 2013. Pani podpredsedníčka Národnej rady, prosím, otvorte všeobecnú rozpravu, do ktorej sa hlásim.
Laurenčík, Milan, podpredseda NR SR (2021-10-21):
Ďakujem. Prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jánovi Blcháčovi, nech sa páči.
Grendel, Gábor, podpredseda NR SR (2021-09-22):
Ďakujem. Prerušujem rokovanie o tomto bode programu. A pokračovať budeme v prerušenej rozprave v prvom čítaní o návrhu poslancov Pellegriniho, Šutaj Eštoka, Sakovej, Rašiho a Tomáša na vydanie zákona, ktorým sa mení a dopĺňa zákon č. 350/1996 o rokovacom poriadku (tlač 662). Prosím pána poslanca Matúša Šutaj Eštoka, aby zaujal miesto určené pre navrhovateľov, a spravodajcu z ústavnoprávneho výboru pána poslanca Rastislava Schlosára, aby zaujal miesto určené pre spravodajcu. S faktickými poznámkami sú na predpoludňajšie vystúpenie pána poslanca Ondreja Dostála prihlásení ešte pán poslanec Raši, pán poslanec Blcháč a pani poslankyňa Laššáková. Pána poslanca Rašiho nevidím v sále. Takže, nech sa páči, pán poslanec Blcháč. (Pokračovanie rokovania o návrhu poslancov Národnej rady Slovenskej republiky Petra Pellegriniho, Matúša Šutaj Eštoka, Denisy Sakovej, Richarda Rašiho a Erika Tomáša na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 662.)
Hrnčiar, Andrej, podpredseda NR SR (2016-06-15):
Takže otváram rozpravu v rámci tohto čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Budeme hlasovať o návrhu zákona ako o celku. Prosím, prezentujme sa a hlasujme. (Hlasovanie.) Prítomných 139, za 108, proti nikto, zdržalo sa 31. Konštatujem, že sme schválili vládny zákon novely školského zákona. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme, ktorý prerokúvame v skrátenom legislatívnom konaní (tlač 131). Dávam slovo predsedovi výboru pre vzdelávanie, vedu, mládež a šport pánovi poslancovi Ľubomírovi Petrákovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov , tlač 131.)
Blanár, Juraj, podpredseda NR SR (2021-07-01):
Príjemné dobré ráno, vážení poslanci. Takže máme pred sebou ďalší rokovací deň, ktorý otváram v rámci 32. schôdze Národnej rady Slovenskej republiky. Na dnešnom rokovaní o ospravedlnenie požiadali títo páni poslanci a pani poslankyne: pán poslanec Drdul, Ferenčák, Habánik, Hattas, Kašper, Kollár, Ňajraš, Pivková, Susko, Urban, Šimko, Vaľová, Zajačik. A z dôvodu práceneschopnosti pán poslanec Kerekréti. Podľa odsúhlasenej zmeny programu pristúpime k druhému čítaniu o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , pod parlamentnou tlačou 600. A výsledky rokovania výborov pod parlamentnou tlačou 600a. Prosím teraz pána podpredsedu vlády a ministra financií Slovenskej republiky Igora Matoviča, aby vládny návrh zákona predložil snemovni. Nech sa páči, pán podpredseda, máte slovo. (Krátka prestávka.) Takže ospravedlňujem sa za malú technickú prestávku, ktorú som potreboval, na overenie, že či všetko máme pripravené. Takže poprosím pána podpredsedu vlády, tak ako som uviedol návrh vládneho, vládny návrh zákona, aby ho predniesol plénu. Nech sa páči, pán podpredseda vlády, máte slovo.
Jarjabek, Dušan, poslanec NR SR (2016-09-20):
Ďakujem za slovo, pán predsedajúci. Ďakujem pekne, kolegovia, za faktické poznámky a chcem len vo svojej odpovedi podčiarknuť to, o čom hovorila pani poslankyňa Laššáková a pán poslanec Farkašovský. Naozaj, plne sa stotožňujem s tým, o čom ste hovorili a myslím si, že táto debata v tomto parlamente určite nie je poslednou a určite sa k nej dostaneme a myslím si, že nebude to ani tak dlho trvať. Ďakujem za pozornosť.
Borec, Tomáš, minister spravodlivosti SR (2012-10-17):
Ďakujem veľmi pekne, pani predsedajúca. Vážené panie poslankyne, vážení páni poslanci, vypočul som si rozpravu a, samozrejme, mám stanovisko k jednotlivým bodom, tak ako boli navrhované. Najprv by som sa k návrhu, ktorý dala pani poslankyňa Žitňanská. V podstate dala 5 pozmeňovacích bodov, pričom môžem povedať, že som sa stotožnil s bodom č. 3, ktorý navrhuje v rámci § 16 ods. 4, kde, myslím si, že vecne naozaj nie je problém akceptovať túto pozmeňovaciu alebo tento pozmeňovací návrh, a myslím, že sa môžem s tým stotožniť. V ostatných veciach sa nestotožňujem s jednotlivými bodmi tak, ako boli prednesené. Čo sa týka návrhu na definovanie zodpovednosti verejného činiteľa, myslím si, že to je naozaj veľmi vážna téma, ktorou ja som nemal možnosť sa oboznámiť, dostal som ju v podstate až v týchto dňoch, s tým, že si myslím, že naozaj táto téma stojí za to, aby sa prerokovala v trošku širšom, v širšom časovom rámci, a myslím si, že tiež by bolo možno vhodné, aby bol takýto pozmeňovací návrh daný vo forme návrhu zákona a nie ako vo forme pozmeňovacieho návrhu, pretože je to príliš vážna téma, akým spôsobom o tomto diskutovať, si myslím, že treba, ale tak ako je to navrhnuté, myslím, že je tam viacero problémov, ktoré tam vidím, ale nechcem vás tým oberať o čas, že by som ich konkretizoval a, samozrejme, je možné o tom hovoriť neskôr. Ďakujem pekne.
Grendel, Gábor, podpredseda NR SR (2020-11-05):
Vážené panie poslanky... poslankyne, ešte raz. (Zaznievanie gongu) Vážené panie poslankyne, vážení páni poslanci, otváram ôsmy rokovací deň 16. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Baránik, pani poslankyňa Bittó Cigániková, pán poslanec Blcháč, Faič, Ferenčák, Hattas, Herák, Kašper, Marek Kotleba, Kremský, Kubánek, Linhart, pani poslankyňa Marcinková, páni poslanci Mazurek, Medvecký, Mizík, Muňko, Schlosár, Šutaj Eštok a Taraba. O ospravedlnenie neúčasti z dôvodu práceneschopnosti požiadali pani poslankyňa Záborská a pán poslanec Kerekréti. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov . Vládny návrh zákona je pod tlačou 304. Návrh na jeho pridelenie na prerokovanie výborom je v rozhodnutí č. 294. Prosím pána podpredsedu vlády a ministra financií Slovenskej republiky Eduarda Hegera, aby vládny návrh zákona uviedol.
Kresák, Peter, poslanec NR SR (2016-10-21):
Ďakujem pekne, pán predsedajúci. Ja iba snáď jednu vec, pretože pán poslanec Budaj toho pomerne veľa povedal a myslím, že v tomto momente neni možné na všetko ani reagovať. Ale k tej myšlienke, ktorá sa tu už dnes opakuje veľakrát a prvýkrát sme ju počuli už ráno na ústavnoprávnom výbore, keď zrazu sa niektorým kolegom z opozície javila ako podmienka, aby pozmeňujúce návrhy dostali ešte pred tým, ako budú vlastne vyhlásené. Musím povedať, že takáto prax nikdy, samozrejme, nebola a technicky sa to ani nedalo riešiť, ale dnes už máme na to opatrenia. A platí aj pravidlo a je to vlastne súčasť právneho poriadku, že zverejňuje sa pozmeňujúci návrh po tom, ako bude prednesený. Poslanecký návrh, ktorý predniesol kolega Gál, bol prednesený a je k dispozícii na webovskom sídle Národnej rady Slovenskej republiky. Tým pádom všetky tie hlasy, ktoré tu počúvam, sú úplne zbytočné alebo vychádzajú z neznalosti situácie. Veľmi teda odporúčam, aby kolegovia, ktorí sa tak strašne domáhajú diskusie o obsahu pozmeňovacieho návrhu, aby si ho pozreli na webovskej stránke a, samozrejme, majú dosť času ešte aj v rámci diskusie, v rámci prihlasovania sa ústne do rozpravy, potom prípadne, ak chcú, k tomu reagovať. Ale tvrdiť, že toto je nejaké tajné, že to nebolo zverejnené načas, je absolútne zavádzaním a nepravdou. Ďakujem pekne.
Lebocký, Tibor, poslanec NR SR (2013-03-22):
Ďakujem pekne za slovo. Ďakujem veľmi pekne aj pánovi poslancovi Zsoltovi Simonovi za ústretový prístup. Ja naozaj nebudem hovoriť dlho, chcem len niektoré veci upresniť, ktoré po schválení spoločnej správy boli upresnené, niektoré skutočnosti, ktoré predpokladajú, aby spravodajca vystúpil v rozprave a aby predniesol isté návrhy na zmeny a doplnenie tohto zákona. Dovoľte mi teda predniesť pozmeňujúci návrh poslancov Národnej rady Tibora Lebockého, Róberta Puciho a Františka Petra k vládnemu návrhu zákonu, zákona, tlač 328. 1. V čl. I. v bode 22 sa v § 13a slová „výberového konania“ nahrádzajú slovami „obchodnej verejnej súťaže“ a celý text za bodkočiarkou sa vypúšťa. Krátke odôvodnenie: Podmienky obchodnej verejnej súťaže sú jasne formulované v paragrafoch 281 až 288 Obchodného zákonníka. Vyhlasovateľ v súlade s § 286 ods. 1 a 2 Obchodného zákonníka vyberie najvhodnejší z predložených návrhov, ktorý najlepšie vyhovuje jeho výzve na podávanie návrhov na uzavretie zmluvy. Na váhové vyhodnotenie špecifík kritérií stanovených zo zákona, tak ako to bolo navrhnuté v znení, v súčasnosti neexistuje jednotná metodika ani nezávislá inštitúcia, preto je rozhodovanie o splnení kritérií výzvy potrebné ponechať na vyhlasovateľa. Samozrejme, v súvislosti s týmto pozmeňujúcim návrhom dávam žiadosť na vyňatie bodu č. 6 spoločnej správy na osobitné hlasovanie. 2. V čl. I. sa za doterajší bod 41 vkladá nový bod 42, ktorý znie: „42. V § 32 ods. 1 písm. a) sa slová „neziskovou organizáciou“ nahrádzajú slovami „organizáciou, ktorá nie je založená za účelom dosiahnutia zisku“.“ Doterajšie body sa prečíslujú. Krátke odôvodnenie: Ide o opravu terminologickej nepresnosti vzhľadom na skutočnosť, že táto organizácia nespĺňa kritériá neziskovej organizácie podľa zákona o neziskových organizáciách a doterajšie znenie nie je v súlade so zákonom, zákonom o združovaní občanov. Pán predseda, skončil som. Ďakujem.
Matovič, Igor, poslanec NR SR (2011-09-13):
Pán poslanec Fico, pýtate sa, alebo teda hovoríte, že vy ste za štyri roky zvýšili zadlženie alebo hrubý dlh Slovenska z 10,2 na 12,4, ktorý teda(reakcie z pléna), 12,4 mld. (veľký ruch v sále). Ticho! O 10,2 mld. eur s tým, že my sme prezentovali, že to zvýšime vlastne zadlženie o 12, 4 mld. eur. Opakujete to už ixtýkrát a mrzí ma, že nikto vám na to nedal odpoveď. Odpoveď je veľmi, veľmi jednoduchá. Rozdiel je v dlhovej alebo v cene, alebo v nákladoch na dlhovú službu. Inak povedané, rozdiel je v tom, aké úroky platíme za dlh každý jeden rok. Inak povedané, rozdiel je v tom, že my budeme platiť dramaticky vyššie úroky, ako ste platili, za dlh, ktorý vy ste spôsobili, ako ste platili vy za dlh, ktorý spôsobila predošlá vláda. Ak očistíte tieto čísla, 10,2 a 12,4 mld. eur od nákladov na dlhovú službu, čiže od úrokov, zistíte, že zadlženie naše bude o miliardu nižšie ako zadlženie vaše. Čiže poprosím, aby ste neklamali verejnosť alebo nezavádzali ľudí. Potom hovoríte o tom teda, že či je pravda, že sa zvýši zadlženie na jedného obyvateľa z 5 000 minulého roku na 5 700 v tomto roku. Áno, je to pravda. Ale zároveň je pravda, že vy ste v roku 2009 zvýšili z 3-tisíc na 4-tisíc. A v roku 2010 zo 4-tisíc na 5-tisíc. Takže poprosím, hovorte celú pravdu ľuďom a nezneužívajte to, že nemajú dostatok informácií. Hovoríte, že ste odovzdali krajinu s najvyšším rastom v roku 2010. Ja sa pýtam, za akú cenu? Za cenu druhého najvyššieho primárneho deficitu v celej Európskej únii. Iba Írsko malo vyšší, a to preto, lebo zachraňovalo banky. V skutočnosti sme ho mali najvyšší.
Poliačik, Martin, poslanec NR SR (2010-10-15):
Ďakujem, pán predsedajúci. Vážený pán predsedajúci, vážené panie poslankyne, páni poslanci, pán minister, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku v znení neskorších predpisov vystúpil v prvom čítaní k vládnemu návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov, ako určený spravodajca Výborom Národnej rady Slovenskej republiky pre vzdelávanie, vedu, mládež a šport uznesením č. 17 z 30. septembra 2010 a podal spravodajskú informáciu k tomuto návrhu zákona. Návrh zákona bol doručený poslancom Národnej rady v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 85 z 24. septembra 2010 navrhol prideliť zákon na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 rokovacieho poriadku odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku, v súlade s návrhom predsedu Národnej rady odporúčam prideliť návrh zákona v druhom čítaní na prerokovanie: ústavnoprávnemu výboru, Výboru Národnej rady pre financie a rozpočet, Výboru Národnej rady pre verejnú správu a regionálny rozvoj, Výboru Národnej rady Slovenskej republiky pre ľudské práva a národnostné menšiny a Výboru Národnej rady pre vzdelávanie, vedu, mládež a šport. Za gestorský výbor navrhuje predseda Národnej rady určiť výbor pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výbore do 24. novembra 2010 a v gestorskom výbore do 26. novembra 2010. Pán predsedajúci, ďakujem, skončil som svoju spravodajskú informáciu a odporúčam otvoriť rozpravu k tomuto návrhu zákona.
Sulík, Richard, predseda NR SR (2011-07-13):
Uzatváram možnosť s faktickými poznámkami, máme dvoch poslancov prihlásených. Pán poslanec Petrák.
Zmajkovičová, Renáta, podpredsedníčka NR SR (2012-11-07):
Ďakujem. S faktickými poznámkami štyria poslanci. Uzatváram možnosť faktických poznámok. Pán poslanec Kadúc.
Hrušovský, Pavol, podpredseda NR SR (2010-09-09):
Panie poslankyne, páni poslanci, hlasujeme o návrhu uznesenia, tak ako ho predniesol pán predseda pán poslanec Kollár. (Hlasovanie.) 141 prítomných, 138 za návrh, 3 sa zdržali. Návrh uznesenia sme schválili. Pristúpime teraz k hlasovaniu o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , ktorý prerokovávame ako tlač 72, k hlasovaniu ktorého poprosím opäť pána poslanca Kollára. Pán poslanec Štefanec bol určený ako spoločný spravodajca výboru pre financie, rozpočet a menu, aby uvádzal návrhy hlasovaní. Nech sa páči, pán poslanec.
Kollár, Boris, predseda NR SR (2022-05-24):
Otváram rozpravu v rámci tohto tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Dostál, Ondrej, poslanec NR SR (2018-09-11):
Ďakujem obom kolegom za reakcie a je v tom zhoda teda, že nejde tu o diskusiu o vecnej stránke vráteného návrhu zákona, o tom treba, samozrejme, tiež diskutovať, ale ide o diskusiu o tom, akým spôsobom sa schvaľujú zákony, ako sa porušujú pravidlá, ktoré sú explicitne napísané napríklad v zákone o rokovacom poriadku, akým spôsobom sa porušujú pravidlá, ktoré teoreticky uznáva aj vládna väčšina, uznáva aj vláda, ale v praxi ich nedodržuje. A nie je to iba nejaký problém akademický, že máme niečo napísané a teraz, teraz nedodržíme nejakú lehotu. To sa odráža aj na kvalite zákonov. Ak sa nedodržiavajú pravidlá, ak sa obchádza diskusia, tak tie zákony potom logicky sú menej kvalitné, schvaľujú sa nepodarky a schvaľujú sa veci, ktoré by normálnou diskusiou neprešli, lebo jednoducho v dlhšej diskusii, v normálnej diskusii, ktorú predpokladá legislatívny proces napríklad počas medzirezortného pripomienkového konania, by neobstáli. Nedeje sa to iba zákonoch, ktoré sa týkajú školstva, ale samozrejme, že aj. Pokiaľ ide o otázku pána poslanca Sopka, či by sme sa nemali obrátiť na Ústavný súd, tak obávam sa, že jedna z vecí, ktorú máme na Slovensku inú ako v Českej republike, je aj Ústavný súd. Neviem si veľmi predstaviť, že by Ústavný súd Slovenskej republiky v súčasnom zložení, alebo obávam sa, v tom zložení, ktoré vzíde z najbližšieho doplnenia, bol schopný dať taký výrok, ako dal český Ústavný súd o neústavnosti prílepkov.
Kollár, Boris, predseda NR SR (2021-04-01):
Ďakujem pekne za slovo. Keďže som bol pred malou chvíľou vymenovaný za ministra práce a sociálnych vecí a rodiny dočasného, chcem vám veľmi pekne poďakovať všetkým za spoluprácu a tým pádom musíš o tom rozhodnúť, pán predseda, pán podpredseda, pánovi Blanárovi ty. Ďakujem.
Blcháč, Ján, poslanec NR SR (2023-01-26):
Ďakujem za slovo. Vážený pán predsedajúci, kolegyne, kolegovia, ďakujem, pán predseda Pellegrini, za jasné, slušné a zrozumiteľné argumentovanie návrhu, aby sa predčasné parlamentné voľby konali 24. júna tohoto roku. Je to také aj možno symbolické, viete, okolo toho 24. júna je zároveň letný slnovrat, je to čas nádeje a možnože by to bolo asi najlepšie, čo by sa pre Slovensko mohlo stať. Ja by som chcel sa trošku dotknúť, pretože v tejto hypnóze času, by som to nazval, ktorá sa zneužíva, sa zabúda na nejaké veci, ktoré by bolo treba stále pripomínať, lebo kauza za kauzou sa prekrýva a nejakým spôsobom sa na aj zabúda. Za všetkým by som len pripomenul, že veď nedávno sme prežívali veľký, veľký tlak zdravotníkov, či už sú to lekári v nemocniciach, alebo záchranári, alebo teraz aktuálne tu máme ambulantných lekárov a nerieši sa takmer nič, resp. keď tak na poslednú chvíľu úplne na hranu noža. Ale pripomeniem zasa tlak, resp. pod akým tlakom sú dnes samosprávy. Vidíte, že tým, že im bolo zobrané v rozpočte 2023 viac než 500 mil. eur, dnes už avizujú mnohé obce a mestá možnosť nútenej správy. Mnohé mestá a obce, dokonca župy, napríklad žilinská, dodnes nemá rozpočet. Sú v rozpočtovom provizóriu. Nevedia ich zostaviť. No a začínajú sa také akcie nenápadne, ako vypínanie verejného osvetlenia, možno ďalšie veci. Podporujeme, aby sa čím skôr konali predčasné parlamentné voľby.
Blahová, Natália, poslankyňa NR SR (2011-05-19):
Ja by som sa rada pána kolegu spýtala na to, na čo som sa už pýtala jeho predrečníčky, síce odpovedala ona na niečo úplne iné, že čo ste vy urobili pre sociálne vylúčené spoločenstvá, pretože nechať si radiť od takého človeka, ktorý neurobil nikdy nič, to je podľa mňa trošku slabý radca. Ďakujem.
Jahnátek, Ľubomír, minister pôdohospodárstva a rozvoja vidieka SR (2013-10-18):
Ďakujem pekne za slovo. Vážená pani predsedajúca, vážené panie poslankyne, páni poslanci, cieľom predloženého vládneho návrhu zákona je zosúladiť znenie zákona s požiadavkami vlastníkov lesa, obhospodarovateľov lesa, ako aj orgánov štátnej správy lesného hospodárstva, spresniť a upraviť niektoré pojmy a postupy pri uplatňovaní zákona o lesoch a odstrániť nejasnosti pri jeho aplikácii. Rozsah navrhovaných zmien nemení základnú filozofiu pôvodného zákona o lesoch, ale iba spresňuje a upravuje jednotlivé ustanovenia. Prijatie navrhovaného zákona bude mať negatívny vplyv na rozpočet verejnej správy. Negatívny vplyv vznikne v súvislosti s opatreniami vyplývajúcimi z ustanovení navrhovanej novely, ktoré bude potrebné zapracovať do programu starostlivosti o lesy. Návrh zákona nebude mať vplyv na podnikateľské prostredie ani sociálne vplyvy. Navrhovaný zákon bude mať pozitívny vplyv na životné prostredie a informatizáciu spoločnosti. Vážená pani predsedajúca, panie poslankyne, páni poslanci, vzhľadom na potrebu zavedenia navrhovaného zákona do praxe dovolím si vás požiadať o jeho prerokovanie a posunutie do ďalšieho čítania. Ďakujem.
Kollár, Boris, predseda NR SR (2022-03-15):
Ďakujem pekne. Teraz vystúpi v rozprave pán poslanec Tomáš.
Baránik, Alojz, poslanec NR SR (2021-07-02):
Začnem rovno s pánom Kremským. Pán, pán Kremský, kde ste vy počuli v mojom vystúpení, že som akokoľvek znevažoval kresťanov? Vy ste tu neboli?! Si vymýšľate?! Ako viete, že či ja som kresťan, alebo nie som kresťan? Zato, že o tom nehovorím, to znamená, že nie som kresťan? Čo tu trepete za somariny? Nič také som nepovedal. Pán Šefčík, pani Janka Bittó Cigániková nijako neporušila pravidlá. To... vy to vykladáte, ako keby to tak bolo. Nehovorte, že je to nedemokratické, pretože dodržiavanie pravidiel je demokratické. Nevymýšľajte si, neklamte! Klamstvo je hriech, vás upozorňujem, keby ste to potrebovali. (Reakcie z pléna.) Došiel, došiel, došiel kandidát fašistick... fašistickej kandidátky, došiel. (Reakcie z pléna. Zaznievanie gongu.) Páni, ja nemám s vami žiaden problém, len ten, že si silou presadzujete to, že môžte niečo, čo je proti pravidlám, a, naopak, obviňujete tých, ktorí... (Neutíchajúci ruch v sále a prerušenie vystúpenia predsedajúcim.)
Ďuriš, Nicholsonová, Lucia, podpredsedníčka NR SR (2017-10-17):
Pani poslankyňa, prepáčte, máte toho ešte veľa?
Laurenčík, Milan, podpredseda NR SR (2021-12-09):
Pán poslanec Jaroslav Baška, s faktickou poznámkou.
Blanár, Juraj, podpredseda NR SR (2022-10-06):
Pani poslankyne, páni poslanci, teraz sa môžete prihlásiť ústne do rozpravy, ak máte ešte niečo prediskutovať. Konštatujem, že nie je tomu tak, preto vyhlasujem všeobecnú rozpravu za uzavretú. Chcem sa spýtať pána navrhovateľa, pána ministra, či chce zaujať záverečné slovo k rozprave. Nech sa páči.
I. Šulaj, poslanec: (2004-09-08):
Samotná daň z pridanej hodnoty, tak ako som už konštatoval, sa osvedčila aj pri dvoch sadzbách dane z pridanej hodnoty a vlastne tieto dve sadzby dane z pridanej hodnoty umožňuje aj európska smernica, ktorá hovorí o tom, že sadzby môžu byť minimálne 5 percent a vyššie, 15  percent a vyššie. Slovenská republika mala už istého času 10-percentnú sadzbu dane z pridanej hodnoty, z rozpočtovej a finančnej stránky štátny rozpočet vedel vyžiť aj z príjmov z 10-percentnej sadzby dane z pridanej hodnoty, a teda nebola to katastrofa pre slovenskú ekonomiku. Na druhej strane si musíme uvedomiť aj podnikateľský a sociálny charakter, ktorú táto daň má. Dovoľte mi, aby som povedal len jednu skutočnosť, ktorá je veľmi významná na formovanie ekonomiky tohto štátu v ďalšom období. Ako sme konštatovali, v roku 2003 spotreba domácností klesala, v roku 2004 trošku stúpajú reálne mzdy, ale musíme si uvedomiť, že predovšetkým v priemysle, ktorý zamestnáva najviac zamestnancov, reálna mzda klesla na 99,9  percenta. Veľký vplyv na reálne mzdy a na spotrebu domácností majú aj nepriame dane, ku ktorým patrí daň z pridanej hodnoty. Ak na jednej strane ekonomicky vieme podporiť podnikateľskú sféru daňou z príjmu právnických osôb, ak vieme oslobodiť zisky a vieme vytvoriť nové možnosti pre podnikateľov, na druhej strane potrebujeme vytvoriť trh a priestor, pre koho podnikatelia majú svoje statky, či už vo forme tovaru, alebo služieb vyrábať. Vyskúšajme sa teda na ekonomiku pozrieť ako na určité spojené nádoby, kde musíme na jednej strane, a to sme už spravili, uvoľniť ruky podnikateľskému priestoru, na druhej strane vytvoriť možnosti na to, aby životná úroveň na Slovensku stále rástla, aby neklesala, aby sme dobrými daňovými zákonmi vedeli znížiť aj inflačné tendencie, a teda zvýšiť spotrebu domácností. Z tohto dôvodu vás žiadam, aby ste podporili zákon o dani z pridanej hodnoty, aby sme sa nevymykali z rámca Európy, ktorá tieto dve sadzby má. Áno. Európa má aj cieľ raz zjednotiť daň, ale využívajme zatiaľ tie progresívne a pozitívne prvky dvoch sadzieb daní, ktoré sa osvedčili aj v iných štátoch. Ďakujem za pozornosť. (Potlesk.)
Šebej, František, poslanec NR SR (2011-10-11):
Prosil by som o doplnenie o bod programu Smernica na vykonávanie zahraničných ciest, ktorú prerokoval dnes zahraničný výbor. (Smiech v sále.)
Pellegrini, Peter, predseda NR SR (2023-11-16):
S reakciou na faktické pani poslankyňa Luščíková.
Hrnčiar, Andrej, podpredseda NR SR (2018-06-19):
Nech sa páči, pán poslanec Beblavý.
Paška, Jaroslav, poslanec NR SR (2019-03-26):
Ďakujem za slovo, pán predseda. Keďže náš doplňujúci návrh na prijatie, teda prerokovanie uznesenia o procese ratifikácie Dohovoru Rady Európy, zaradený do programu, navrhol by som jeho zaradenie ako bod, prvý bod programu vo štvrtok o deviatej hodine ráno.
Ďuriš Nicholsonová, Lucia, podpredsedníčka NR SR (2017-05-19):
S reakciou na faktické poznámky... Aha, vy ste sa odhlásili, pán poslanec, či ste prihlásený? (Reakcia poslanca.) Takže s reakciou na faktické poznámky, pán poslanec Krajniak, nech sa páči.
Bihariová, Irena, poslankyňa NR SR (2023-12-18):
Ďakujem za slovo, pán predsedajúci. Ďakujem aj kolegyni Lucii Plavákovej za to, že sa jej podarilo aj tým, čo všetko spomenula, ilustrovať ďalšie príklady toho, ako vláda aj skrze tento zákon pribíja ďalšie klinčeky do rakvy právneho štátu. Jemu je totiž úplne proste kardinálne, a to je to, jedno z jeho, jeden z jeho pilierov, že existuje teda systém checks and balances a existujú nezávislé orgány, tzv. sui generis, ktoré sú v istej nezávislosti od vlády. A tento návrh to prelamuje, a teda dostáva riadenie týchto nezávislých organizácií alebo ústredných orgánov štátnej správy pod vplyv vlády, čo je, čo je proste niečo nevídané. Viaceré tie veci, ktoré poslankyňa Plaváková spomenula, sú niečo, čo nazývam, že je taký podkarpatský spôsob reformátorstva. To znamená, že my meníme inštitúcie, ich pôsobnosť, spôsob, akým sa teda obsadzuje ich riadenie, nie podľa merita veci, ale podľa osôb. A my si neuvedomujeme a možno ani teda, ja neviem, vláda si asi myslí, že jej sa to netýka, ale tiež tu nebude naveky, nebude tu ako Tutanchamon, hej? Čiže jedného dňa sa to zmení a tie brány do pekla, ktoré otvára teraz, cez ne prejde raz niekto ďalší. Aj keby nás chcela čisto iluzórne ubezpečovať, že ona tieto novozriadené mechanizmy nezneužije, môže cez tieto, cez tieto otvorené brány prísť zostava, ktorá je dnes ich oponujúca, čo by bol ten menší problém, ale aj antisystémové sily. Teda pozorujúc, pozorujúc dianie v globálnom merítku, to nie je niečo, čo je, čo je vylúčené. A neuvedomujú si tú zodpovednosť, že nie sú tu naveky, menia veci, ktoré sa budú ťažko zvracovať nazad a budú jedného dňa zneužiteľné aj proti nim. Ďakujem.
Blaha, Ľuboš, podpredseda NR SR (2024-05-14):
Na vaše vystúpenie, pán poslanec, evidujem 19 faktických poznámok. Ako prvá, pani poslankyňa Dana Kleinert.
Laššáková, Jana, podpredsedníčka NR SR (2014-07-02):
Pán poslanec, musím sa stotožniť s faktickými poznámkami. Naozaj keď ste ako poslanec Národnej rady a chceli ste zaspievať hymnu, tak ste mali na to upozorniť. Nech sa páči, pán poslanec Muránsky.
Laššáková, Jana, podpredsedníčka NR SR (2014-01-30):
Pán poslanec Viskupič, nech sa páči.
Hraško, Igor, poslanec NR SR (2015-03-24):
Ďakujem pekne, pani predsedajúca. V rozprave vystúpil jeden poslanec, nebol predložený žiaden procedurálny návrh, preto, prosím, dajte hlasovať o tom, že podľa § 73 ods. 3 písm. c) sa Národná rada uzniesla na tom, že prerokuje predmetný návrh zákona v druhom čítaní.
Jurinová, Erika, podpredsedníčka NR SR (2014-01-29):
Pán podpredseda Figeľ, nech sa páči.
P. Hrušovský, predseda NR SR: (2003-12-16):
(Hlasovanie.) 127 prítomných, 37 za, 45 proti, 45 sa zdržalo. Návrh sme neschválili. Ľ. Navrátilová, poslankyňa: Pán predseda, to boli všetky pozmeňujúce návrhy, ktoré vzišli z diskusie. Mám poverenie výboru odporučiť predložený návrh zákona v treťom čítaní.
Baláž, Radovan, poslanec NR SR (2018-05-22):
Ďakujem, pán predsedajúci. Prosím, dajte hlasovať o návrhu uznesenia tak, ako je uvedené v prílohe správy výboru.
P. Hrušovský, predseda NR SR: (2003-04-23):
M. Beňová, poslankyňa: Ja to mám písomne, len som chcela, aby ste to všetci počuli. Dám to teraz všetkým predsedom poslaneckých klubov. Ďakujem. (Hlasy v rokovacej sále.)
Stohlová, Tamara, poslankyňa NR SR (2024-01-24):
Ďakujem pekne. Ono sa snaží vytvoriť taký naratív, že teda táto rozprava je vyčerpaná, ale je to presne tak, my tu musíme hovoriť aj tie základné veci a opakovať ich, ale je vidno na tejto rozprave, že neustále objavujeme nové chyby, prepojenia, čo všetko by to znamenalo, ak by táto novela bola prijatá, čo všetko sa v procese porušilo, pokazilo, nezváž... nezvážilo. Vypovedajú o tom aj faktické poznámky na moje vystúpenie. A práve preto má celá táto rozprava, hoci to nie je, ako povedal kolega Dej, diskusia v pravom slova zmysle, má to obrovský zmysel, pretože ľudia vidia, že toto je hodnotná a konštruktívna diskusia, hodnotná a konštruktívne strávený čas, a nič na tom nezmení ani to, že minister vnútra si tu otvorí... odfotí kávičku na svoje sociálne siete a porozpráva o tom, ako to tu v skutočnosti nevyzerá, a teraz teda odíde. Ľudia to vidia (ruch v sále) a ľudia to vedia... (Reakcie z pléna.) Je to hygienická? (Prerušenie vystúpenia predsedajúcim.)
Glváč, Martin, podpredseda NR SR (2018-11-28):
Pán poslanec Dostál, poprosil by som, aby ste sa zdržali komentárov, keď nemáte slovo. Nech sa páči, pán poslanec.
Hrnčiar, Andrej, podpredseda NR SR (2017-02-09):
Takže, pani podpredsedníčka vlády, nech sa páči, máte slovo.
Horváth, Michal, minister financií SR (2023-05-25):
Ďakujem pekne. Priznám sa, nad tou otázkou sme sa ešte nezamýšľali. Riešime veci tak, ako prichádzajú, a toto bola urgentná agenda na stole a cením si, že ste ocenili, že v otázke konáme, konáme rýchlo, bez odkladu. Ďakujem pekne.
Pellegrini, Peter, predseda NR SR (2015-09-24):
Ďakujem pekne. Otváram všeobecnú rozpravu k tomuto bodu. Konštatujem, že som nedostal žiadnu písomnú prihlášku, preto dávam možnosť prihlásiť sa do rozpravy ústne. Pani poslankyňa Žitňanská je jedinou prihlásenou. Končím možnosť prihlásiť sa do rozpravy a dávam jej týmto slovo. Nech sa páči, pani poslankyňa.
Blanár, Juraj, podpredseda NR SR (2021-06-23):
Ďakujem. Teraz dávam slovo spravodajcovi za gestorský výbor pre vzdelávanie, vedu, mládež a šport pánovi poslancovi Dušanovi Galisovi, aby predniesol správu k tomuto návrhu zákona. Nech sa páči, pán poslanec.
Mego, Jaroslav, poslanec NR SR (2024-02-13):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Kazda, Radovan, poslanec NR SR (2022-03-18):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-09-23):
Prezentujme sa a hlasujme. (Hlasovanie.) Prítomných 126 poslancov, za 75, proti 32, zdržalo sa 19, hlasovali všetci prítomní. Konštatujem, že sa Národná rada uzniesla, že tento návrh ústavného zákona prerokuje v druhom čítaní . Nech sa páči, pán poslanec, prosím, uveďte hlasovanie k prideleniu návrhu výborom a určení gestorského výboru, ako aj lehoty na jeho prerokovanie.
Zs. Simon, minister pôdohospodárstva SR: (2003-09-10):
Zákonom č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov lehota na uplatnenie nároku uplynula 31. decembra 1992. Vzhľadom na to, že právo na vydanie nehnuteľností, ktoré nebolo uplatnené do 31. decembra 1992, zaniklo, bolo nutné vypracovať predkladaný návrh zákona. Cieľom predkladaného vládneho návrhu zákona je umožniť oprávneným osobám, ktoré neuplatnili svoj nárok v lehote, aby tento nárok mohli uplatniť v novej jednoročnej lehote, to znamená od navrhovanej účinnosti zákona od 1. januára 2004 do 31. decembra 2004. Vážený pán predsedajúci, vážené pani poslankyne, vážení páni poslanci, vzhľadom na záväzok vlády Slovenskej republiky obnoviť lehoty na uplatnenie nárokov podľa zákona č. 229/1991 Zb. vyjadrených v programovom vyhlásení vlády a v nadväznosti na preambulu zákona, ktorou sa deklaruje snaha zmierniť následky niektorých majetkových krívd, ku ktorým došlo voči vlastníkom poľnohospodárskeho a lesného majetku v období rokov 1948 až 1989, predloženým návrhom zákona sa umožňuje v navrhovanej jednoročnej lehote uplatniť svoj nárok v novej jednoročnej lehote. Zároveň si vás dovoľujem požiadať o prerokovanie predloženého vládneho návrhu zákona a vyjadrenie súhlasu s ním. Ďakujem. P. Rusko, podpredseda NR SR: Ďakujem pekne, pán minister. Dávam slovo spravodajkyni, ktorú určil navrhnutý gestorský výbor pre pôdohospodárstvo, poslankyni Jarmilke Tkáčovej. Nech sa páči.
Budaj, Ján, minister životného prostredia SR (2021-11-02):
Áno, je to zaujímavá debata, chcem to oceniť. Pán poslanec Kazda použil termín, že jedenapollitrová fľaša, ja som dávno nevidel sklenenú jedenapollitrovú fľašu, ktorá teda má byť štyridsaťkrát ťažšia, ale dobre. Hlavný problém je, že tu nikto žiadne fľaše sklenené nenúka. Už dnes na slušných úradoch majú džbány. Tieto džbány sú, majú nulovú ekologickú stopu. Čiže, pán poslanec Kazda, hovorili ste, ja o voze, vy o koze. Žiadne milióny kamiónov, žiadne milióny ton vôbec nie sú potrebné. Pokiaľ ide o podniky, už dnes v mnohých lekárňach, nemocniciach, podnikoch aj štátnych inštitúciách sú nápojové automaty, ktoré majú veľký objem, nezaťažujú prostredie, nie sú, dokonca teda chladia vodu a absolútne postačujú, ako ukázali aj horúce mesiace, ktoré boli toto leto, postačujú na, pre tých, ktorí dajme tomu by nechceli vodu z vodovodu, ktorá spravidla do tých džbánov teda smeruje, aj keď tam ľudia dajú citrón, dajú tam nejakú limetku. Myslím si ale, že práve džbány, odhliadnuc od týchto vodných automatov, budú riešením pre štátne úrady najmä preto, že zatiaľ čo súkromník naozaj má mať právo si vybrať, štátny úrad sa môže rozhodnúť a môže trošku ísť príkladom a sebaobmedziť to pohodlie, ktorým naozaj zatiaľ tá plastová fľaša často je. Pokiaľ ide o kompetencie, vy ste, pán poslanec, upozornili naozaj na varovnú situáciu v SOI. Ak teda Slovenská obchodná inšpekcia nie je schopná a vy ste nútený dávať pozmeňujúci návrh, že Slovenská obchodná inšpekcia nie je schopná kontrolovať tovary uvádzané na trh, ja sa domnievam, že sa mýlite, ak tovary uvádzané na trh chcete vidieť pod kategóriou odpadov. Nie sú to žiadne odpady. My od SOI chceme, aby kontrolovala tovary uvádzané na trh. To má v náplni. Ale vy chcete, aby nekontrolovala. A dôvodom je, že SOI je slabá, vybrakovaná, nemá peniaze a miznú jej ľudia. Uisťujem vás, že teda ak tento pozmeňovák navrhujete, budem venovať mimoriadnu pozornosť SOI. Pokiaľ tento pozmeňovák prejde, budem diskutovať o tom, kde sa vzala táto definícia a prečo by v zákone mala byť taká anomália, že ak SOI nemá dosť peňazí, tak bude prehadzovať kontrolu uvádzaných tovarov na iné inštitúcie. To nabudúce bude zdravotná inštitúcia kontrolovať nové uvádzané tovary? Lebo vy by ste chceli, aby to kontrolovala inšpekcia životného prostredia. Ale opakujem, ide o tovary uvádzané na trh. Nejde o odpady, nejde o ovzdušie, nejde o nič podobné. To sú nové tovary uvádzané na trh. Vaše tvrdenie, že tieto tovary sú odpadom, naozaj nepovažujem za presvedčivé. A napokon teda pobavili ste ma s tými mikroplastami, zdá sa, že vy viete naozaj prekvapiť. Skutočne, ak sa držíte vedcov a sú to vedci naozaj, nie sú to nájomní šaškovia nejakej globálnej Coca-Coly alebo, nechcem teda uvádzať žiadne mená, alebo nejakého globálneho výrobcu plastových obalov na nápoje, tak budem veľmi rád, ak mi pošlete tú štúdiu nejakého lekára alebo nejakého odborníka, že mikroplasty nie sú rizikom pre ľudské zdravie. Teda nehám sa prekvapiť.
Danko, Andrej, predseda NR SR (2016-11-22):
Ďakujem. Pán poslanec Eduard Heger.
Sulík, Richard, predseda NR SR (2010-12-01):
Pani poslankyňa, prepáčte, preruším vás, je tu čas na hlasovanie. O 14.00 hodine, takto, aj tak sú faktické poznámky, aj tak viem, že sú ďalší rečníci do rozpravy. Čiže prerušme to teraz, dajme päť minút prestávku a o 11.35 budeme pokračovať hlasovaním. (Prestávka). (Po prestávke).
B. Bugár, podpredseda NR SR: (2002-07-02):
Spoločným spravodajcom je poslanec Ján Rusnák. Pýtam sa, pán spravodajca, či môžeme pristúpiť k hlasovaniu. Nech sa páči, máte slovo.
Svoboda, Zdenko, poslanec NR SR (2024-10-29):
Ďakujem za slovo, pán predsedajúci. Vážené pani poslankyne, páni poslanci, vážení prítomní, vážený pán minister, v súlade s § 73 ods. 1 zákona o rokovacom poriadku som bol určený gestorským Výborom Národnej rady pre zdravotníctvo za spravodajcu k návrhu uvedeného zákona, tlači 518. Návrh zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, otvorte, prosím, rozpravu, skončil som.
Zmajkovičová, Renáta, podpredsedníčka NR SR (2012-09-13):
Nech sa páči, pani ministerka.
D. Lipšic, poslanec: (2009-10-15):
Pán poslanec Korba, určite sa stretávate s mnohými občanmi často, aj s pánom Strýčkom sa stretávate, vy sa so všelikým stretávate, pán poslanec, oni vám potom možnože všeličo aj rozprávajú, určite áno. A potom už som v tejto veci raz konal, po tom vašom liste na NBÚ, môžeme aj o tom hovoriť, ale to nie je k téme tejto diskusie. Áno, môžeme... (Ruch v sále. Prerušenie vystúpenia predsedajúcim.)
Laurenčík, Milan, podpredseda NR SR (2020-10-13):
Pán poslanec Alojz Baránik.
Bugár, Béla, podpredseda NR SR (2018-09-12):
Ďakujem. Vyhlasujem rozpravu o tomto bode programu za skončenú. Pán minister, chcete zaujať stanovisko? Nie. Ani pán spravodajca. Prerušujem rokovanie o tomto bode programu. A teraz budeme pokračovať Informáciou o vydaných aproximačných nariadeniach vlády Slovenskej republiky z I. polroku 2018 a o zámere prijímania aproximačných nariadení vlády v II. polroku 2018 (tlač 1050). Pán minister, nech sa páči, to je váš posledný bod. (Rokovanie o Informácii o vydaných aproximačných nariadeniach vlády Slovenskej republiky v I. polroku 2018 a o zámere prijímania aproximačných nariadení vlády Slovenskej republiky v II. polroku 2018, tlač 1050.)
Lehotský, Tomáš, poslanec NR SR (2023-05-17):
Ďakujem veľmi pekne. Milan, my sme sa o tom rozprávali včera a zopakujem, čo som ti povedal. Po prvé. Ide o úplne o nesystémové opatrenie, kedy ty vlastne v zákone stanovuješ pre 9 národných parkov kedy, dokedy majú byť zavreté, resp. kedy musia byť otvorené, čo nedáva žiaden zmysel, vzhľadom na to, že toto opatrenie súvisí s ochranou prírody. Tých 9 parkov má rôzne vegetačné pásma, platia rôzne pravidlá pre alebo platia rôzne zákonitosti prírodné vo Vysokých Tatrách, iné na Pieninách, to znamená, že ty to en blok posúvaš o 15 minút, o 15 dní dopredu, čo je úplne nesystémové. A tá druhá vec je tá, že nesystémovosť toho kroku je tá, že nemáš tam žiaden korekčný mechanizmus, to znamená, ak nastane nejaká katastrofa, ako bol požiar v Slovenskom raji, kedy bola uzavretá dolina Kyseľ, na niekoľko rokov, aby sa tá príroda spamätala, tak podľa tvojho zákona to nebude možné a budú môcť ľudia chodiť aj do takto poznačenej prírody o 5, o 6 rokov, kedy tá príroda nedostane dostatok času na to spamätanie sa. Poslednú vec, ktorú poviem, ty sa tváriš, ako keby všetko bolo zavreté v tom období, ale to vôbec nie je pravda, väčšina chodníkov, keď si zoberiem len Tatranský národný park, tak väčšina chodníkov je predsa otvorená aj v tomto období. Môžeš ísť na Téryho chatu, môžeš ísť na Zbojnícku chatu a tak ďalej.
Laššáková, Jana, podpredsedníčka NR SR (2015-06-18):
Vyhlasujem rozpravu za skončenú. Pán podpredseda, chcete zaujať stanovisko? (Reakcia navrhovateľa.) Áno, nech sa páči, máte slovo.
Benčík, Ján, poslanec NR SR (2021-10-19):
Pán predseda, keďže sme hlasovali o bode zo spoločnej správy, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
Pellegrini, Peter, predseda NR SR (2015-09-17):
Ďakujem pekne, pán poslanec. Na vaše vystúpenie sú dve faktické poznámky. Končím možnosť prihlásiť sa s faktickými poznámkami. Ako prvá pani poslankyňa Šípošová s faktickou.
Bugár, Béla, podpredseda NR SR (2016-05-25):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku, preto otváram možnosť prihlásiť sa ústne do rozpravy. Ako prvý sa hlási, samozrejme, pán poslanec Mihál a ako jediný. Takže uzatváram možnosť sa prihlásiť do rozpravy ústne. Pán poslanec, nech sa páči, máte slovo.
Ľ. Vážny, minister dopravy, pôšt a telekomunikácií SR: (2009-06-18):
... č. 284/2009 zo 7. apríla 2009, ktorým sa mení a dopĺňa nariadenie Rady č. 1083/2006 a ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde, pokiaľ ide o určité ustanovenia týkajúce sa finančného riadenia. Úpravy obsiahnuté v článku 78 nariadenia Rady č.1083/2006 v platnom znení umožnili členským štátom, aby do výkazu výdavkov, ktoré predkladajú Európskej komisii na preplatenie, zahrnuli aj výdavky pre veľké projekty, na ktoré Európska komisia ešte neschválila žiadosti o potvrdenie pomoci, ale už prebieha ich realizácia. Keďže zákon č. 528/2008 Z. z. o pomoci a podpore poskytovanej z fondov Európskeho spoločenstva... (Neutíchajúci ruch v sále.)
Šeliga, Juraj, podpredseda NR SR (2020-11-26):
Poprosím, nechajte pána poslanca.
Vavrek, Štefan, poslanec NR SR (2019-05-10):
... § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Prosím, pán predsedajúci, otvorte všeobecnú rozpravu.
Zajac, Pavol, poslanec NR SR (2013-12-06):
Príjemné dobré ráno všetkým. Takisto sa pripájam ku kolegom. A tiež ma včera prekvapilo, keď celá vláda na čele s Robertom Ficom tu neboli aspoň na úvod prednesenia štátneho rozpočtu a že Robert Fico tu takto nechal ministra Kažimíra samého. Robert Fico momentálne pobehuje kdesi po republike ako Batman. Raz zachraňuje vstup do lesa a zber húb, druhýkrát hovorí na HN klube o tom, že najlepšia daň by bola 20-percentná. V ten istý deň prijmeme daňové licencie, kde zdaníme aj tých, ktorí majú stratu. Ale k tomu včerajšku. Pán minister ma spomenul v súvislosti s bločkovou lotériou. Nerozumel som tomu, čo to malo znamenať, že nie je protikatolícka. Ja som sa verejne viackrát vyjadril a som o tom presvedčený, že skutočné náklady na bločkovú lotériu budú vyššie ako jej skutočný prínos. Ja rozumiem tomu, že pán minister sa snaží aj touto formou naháňať tých, ktorí buď nevydávajú bločky, alebo majú nejaké falošné pokladne. Ale som presvedčený o tom, že tých skutočných, ktorí neplatia dane, veľkých podvodníkov treba naháňať inými formami a v tom ho budeme vždycky podporovať. My sme radi, že najnovšia prognóza z 1. 12. priniesla to, že sa vyberie na daniach z príjmov právnických osôb okolo 150 miliónov viac, ale cez to všetko v daňovej prognóze zo septembra chýbalo pánovi ministrovi v rozpočte alebo nám všetkým v rozpočte 520 miliónov na daniach a odvodoch. Takže aj ten lepší výber na konci roka spôsobí to, že daní sa vyberie menej ako... (Prerušenie vystúpenia časomerom.)
Hrnčiar, Andrej, podpredseda NR SR (2017-03-29):
Procedurálny návrh, pán poslanec Vašečka.